
PRAELOQVIVM. 


V^iiod  ollm  Minislros  /^ugusti  denuntia- 
viinus  alios  extitisse  a  Ministris  Fortunae 
Jlugustae^  illosque  liis  tempore  praeivisse  tan- 
tisper  ;  quod  Pompeis  templum  stetisse,  con- 
iecimus,  Fortunae  Augustae  ,  cui  qui  mini- 
strabant  ,  Ministri  dicebantur  Fortunae  Au- 
gustae  ;  liaec  demum  universa  nuperae  Pom- 
peiorum  effossiones  ita  confirmarunt ,  non  sine 
Fastorum  Gonsularium  insigni  emolumento  , 
ut  nullus  iam  de  his  ambigcndi  locus  super- 
sit.  Et  ne  in  re  tanta  lectoris  cupiditatem 
sine  causa  moremur  ,  marmora  ipsa  recens 
eruta  Pompeis  protinus  in  medium  afferemus, 
quae  ile  singulis  testimonlum  dicant  luculen- 
lissjmum. 


De  Aedis  Fortunae    Augustae    Pompeiorwn 
anctore  ,  et  anno. 

Jn  c^us^  hac  diceiida  primus  sine  con- 
troversia  ,  invidiaque  locus  tribuendus  novo 
huic  marmori  Pompeiano  ,  quod  tale  est  : 


I. 


M.    TVLLIVS.    M.    F.   D.  V.  L  D.  TER, 
QVIISQ.  AVGVR.  TRIB.  MIL.  * 
A.   POP.    AEDEM.    FOHTV^AE.    AVGY- 
STAE.  SOLO.  ET  PEQ.   SVA* 

Lapis  prostaLat  o.im  ad  vestibulum  ipsum 
Aedis  Foriunae  Augustae  ,  quae  deinceps 
postrema  vox  triijus  unis  literis  prioribus 
AVG.  in  caeteris  Pompeiorum  titulis  conspi- 
cuam  se  dabit.  Templi  molem  si  spectes,  ea 
satis  modica  ;  si  formam,  haud  modicae  ele- 
gantiae  ,  quantum  ex  vestigiis  adhuc  super- 
stilibus  coUigere  datum.  Viae  publicae  immi- 
net  j  eminetque  ,     nec  nisi  per  gradus  pkues 

k6.  illam  ascensus  est  ad  partem  vestibuH  u- 
tramque  ,  quos  et  ferreis  quondam  clilatris 
fuisse  septos  ,   evidens  adhuc  estw 

Solo  1  et  pequnia  siia,  Idest  aedem  non 
tantum  inipendia  sua  ,  sed  et  in  solo  suo  a 
fundamentis  excitavit  ,  absolvitque  M.  Tul- 
lius  ,  quod  idem  est  ,  ac  si  dicas  :  a  funda- 
mentis  in  solo  suo  et  excitavit  ,  et  perfecit. 
Potest  quippe  in  solo  non  suo  excitari  ali- 
quid  pecunia  sua.  A  solo  deinde  ,  sive  a 
fundamentis  excitare  aliquid  ,  nou  idem  so- 
nat  ,  ac  «  solo  ,  sive  a  fundamentis  resti- 
tuere.  Illud  opus  insinuat  novum  ex  inte- 
gro  :  hoc  opus  collapsum  a  fundamentis  ip- 
sis  rcstituere  ,  quod  nisi  collapsum  ante  sit , 
restitutum  quidem  aptissime  dixeris  :  si  a 
fundamentis  addas ,  contra  usitatam  formulae 
acceptionem  dixeris. 

Notum  eruditis,  Tullios  Gicero nes  Pom- 
peianis  multis  de  causis  coniunctissimos  ,  et 
praedia  habuisse  Pompeis,  et  a  municipalibus 
praeterea  honoribus  minime  abhorruisse.  Quin- 
tum  etiam  TuIIium  ,  Q.  filium  ,  duplici  in 
titulo  Pompeiano  supra  offendimus,  qui  D.  V. 
I.  D.  Pompeis  processit  ,   huiusque  facile  ne- 

pos  extiterit  Marcus  liic  .  M.  F.  Tiillius  ,  i- 
demque  conditor  Aedis  Fortuiiae  Augustae. 
Veram  quo  minus  haec  de  Tulliis  Ciccroni- 
bus  accipiamus  ,  obstat  in  primls  Ciceronuui 
cognominis  perpetua  omissio.  Sed  quicunque 
demum  Pompeiani  lii  Tullii  fuerint  ,  primo- 
res  profecto  inter  Pompeiorum  caput  exlulit 
Marcus  hic  iioster  ,  qui  Duumvirali  diguita- 
te  tertium  ,  Auguratu  ,  Quinquennalitate  ,  et 
Tribunatu  militum  a  populo  tam  pulcre  se 
commendat  ;  quamquam  haec  parum  ad  nos 
pro  re  proposita.  lilud  attinet  propius  ,  ec- 
quo  Urbis  conditae  anno  excitari  Pompeis 
Aedem    hanc  Fortunae  Augustae  contigerit. 

Octavius  anno  V.  G.  ya-y.  eodemque 
septimo  supra  vlcesimum  ante  Dionjsianam 
aeram  ,  post  Antonium  debellatum  ,  auctore 
Munatio  Planco  ,  de  Senatus  sententia  ,  Au~ 
gusti  nomine  auctus  est.  Minislri  idcirco , 
sive  Augusti,  sive  Fortunae  Augustae^  praei- 
re  anno  huic  nulla  ratione  possunt ,  quem 
consequantur  omnino  ,  necesse  est.  Ministri 
obviam  se  dant  an.  V.  G.  q^i.  ,  altero  an- 
te  aeram  Dionysianam.  Hoc  igitur  aiino  ad 
jHinus  institutos  eos  fuisse  ,  oportet.  Alia  for- 

tasse  marmora  ,  quae  delitescunt  adhuc,  do- 
cebunt  ,  ante  institutos  :  at  nunc  ,  quod  est, 
eo  uti  decet.  De  Ministrorwn  Fortunac  Au- 
giistae  prima  institutione  docet  marmor  hoc 
Pompeianum  alterum  : 


2. 


AGATHEMERVS.  VETTI 

SVAVIS.  CAESIAE.  PRIMAE 

POTHVS.  NVMITORI 

^NTEROS.    LAGVTVLAN 

MINIST.  PRIMI.  FORTVN.  AVG.  IVSSV 

M.   STAI.  RVFI.  CN.    MELISSAEI.  APRI. 

D.  V.  I.  D 

V.C  75(5-  P.  SILIO.  L.  VOLVSIO.  SATVRN.    A.V.3. 

COS 

Marmor  longitudine  non  excedit  palmum 
cum  triente  :  in  latum  aequalepahiio  uni  cum 
sextante.  Ministri  quatuor,  iique  servi  omnes. 
Gens  Lacutulania  nunc  primum  de  tenebris 
in  lucem  prodit.  Titulum  hunc  priori  sup- 
parem  aliquantisper  credimus  ;  nam  et  tem- 
pus  aliquod  pro  Aedis  conditu  praecessisse  , 

necesse  omnino  fuit  ,  et  conditam  ,  ornatam- 
que  haud  credibile  est  diu  suis  caruisse  Mi-^ 
nistrls.  Nec  male  suas  inierit  rationes  ,  qui 
ihtervallum  hocce  intra  biennium  concluse- 
rit.  Ministros  idcirco  prinios  nuncupatos  ar- 
bitror  ,  quod  ab  Aede  posita  primi  omnium 
processerint.  Nam  si  rtf  prinii  ad  dignitatis  , 
non  temporis  ordinem ,  esset  referendum,  iam 
emersissent  alicunde  Ministri  secundi  ,  (|uod 
factum  nunquam  incurrimus.  Quin  posthac 
hi  iidem  Ministri  perpetuo  A/m/sfn  Fortunae 
j^ugustae  consalutabuntur  sine  tw  pHnii  addi- 
tamento.  Verum  haec  leviora.  Graviora  sine 
dubio  ,  quae  sequuntur  ,  nodosque  praebent 
vindice  dignos. 

P.  Silio  ,  L.  Volusio  Saturnino  Cos. 
iSihil  P.  huic  Silio  cum  Silio  illo  Nerva  , 
quem  Gonsulem  Fastographi  referunt  cum 
M.  Appuleio  ad  an.  V.  C.  7  34-  Nihil  iterum 
©ommune  L.  Volusio  Saturnino  cum  Gn.  Sen- 
tio  Saturnino  ,  anni  proxime  insequentis  con- 
sule  ,  cui  Fastorum  Curatores  collegam  ad- 
dunt  Q.  Lucretium  Vespillonem.  Biga  no- 
stra  consularis  marmoris  Pompeianiad  annum 
V.   G.   ^56.    onftjnino  reiicienda  ,  eumdemque 

undeclmum  ante  Au^usti    oliitum  ,  eaque  ip- 

sissima  est  ,  quae  in  Gabiorum  legitur  frag- 
liiento  a  Marinio  (a)  ,  viro  sunniio  ,  allato  , 
quodque  in  mentem  nobis  revocasse  Burghe- 
sium  nostrum  ,  ingenue  libentissimeque  fate- 
mur.  Praestat  illud  in  mediumproferre,  quod 
non  iniucundum  lectoribus  futurum  confi- 
dinius  : 

t.    ALPENlVS 

.     .    .    IVL.    P.    LENTVLVS.    P.    .    QVl 

.    .    .    DKCESSIT.    Xlll.    KAL.    OCT 

M.    SERVrLlVS    L.    LAMIA 

.     .    SVF.    K.    IVL.    P.    SILIVS.  L.    VOLV.    .    4 

SEX.    AELIVS.    C.    SENTIVS 

SVF.    K.    IVL.  C.    CLODIVS.  CN.  ST.    .    - 

C.    CAESAR.    DECESSIT.     Vllll.    K.    M    .    • 

CN.     CINNA 

SVF.    KAL.    IVL 

M.    LEPIDVS 


(a)  Fr.  Arv,  pag.    a^. 

SufFectls  itaqiie  ConsuHbii.s  ex  Kalendis  Ju- 
liis  an.  ySG.  adcensendos  P.  Silium  ,  et  L. 
Volusium  ,  discimus  a  Gahiiio  IVagnionto  : 
sed  Satiirnini  cognomen  L.  Silio  inditum  , 
marmori  pompeiano  debemus  : 

altcrius  sic 
Altera  poscit  opem  res  ,   et  coniurat     ainice. 

Rursus  ,  quod  e  recitato  iragmcnto  con- 
stet  ,  P.  Siliura  cuni  Volusio  suffectos  fuis- 
se  ex  Kal.  Juliis  ,  monemur  apertissime  , 
Ministros  Fortunae  Augustae  aliquanto  post 
Kalendas  Jubas  luisse  primum  Pompeis  in- 
stitutos.  Quadriennio  ergo  .  quantum  hacte- 
iius  e  niarmoribus  eruitur  ,  Ministri  Augusti 
praeeunt  Ministris  Fortunae  Augusti.  Sed  in 
scopulum  incidimus  ,  quem  ,  qua  via  eva- 
dam  ,  certo  non  video.  In  Comment.  priore 
§.  m.  n.  L  pro  anno  7  56.  aeracque  vulg. 
3.  Consulibus  M.  Serviiio  ,  et  L.  Aelio 
Lamia  ,  D.  V.  L  D.  fuere  P.  INumistrius 
Fronto  ,  et  Q.  Cotrius.  Qui  factum  ergo  , 
ut  hoc  eodem  anno  ,  si  marmori  huic  iides 
Lal;enda  ,  non   iidem    //v/zV  cientur  ,     si^d  co- 

runi  loco  ,  M.  Staius  Rufus  ,  et  Gn.  Melis- 
saeus  Aper  ?  An  et  Pompeianis  Ilviiis  Nu- 
mlstrio  ,  et  Cotrio  ita  suffecti  Staius  Rufus, 
et  Melissaeus  Aper  ,  ut  Romae  Consulibus 
Scrvilio  ,  et  Lamiae  suffecti  ad  Kal.  Julias 
Silius  ,  et  Volusius  ?  Haec  una  mihi  evaden- 
di  via  datur.  Idque  ex  eo  fit  veri  similius  , 
quod  anno  insequentn  confirmatos  in  Duovi- 
ratu  Rufum,  et  Aprum  supra  deprehendimus. 
In  hiatum  post  haec  impingimus  ,  uti- 
nam  beneficio  temporis  vel  ex  parte  implen- 
dum  !  annorum  plusquam  triginta.  Post  an- 
num  siquidem  7 56.  vix  lapides  duos  Mini- 
strorum  Fortunae  Augustae  offendimus  ad  an- 
num  J^']'  V.  C.  referendos  ,  sed  mutilos 
ambos  ,  parte  inferna  alium  ,  alium  superna. 
Ex  quo  initum  consilium  alterura  ex  altero 
mutua  ope  restituendi.  Quod  an  ex  auspicato 
processerit  ,    eruditorum    esto  iudicium. 

GRATVS.  ARR.L 
MESSIVS.  ARRIVS 

INVENTVS 

MEMOR.  ISTAGID 

.Jin.  ForT,  AVG.  MERC.    UkUe 

D.  D.  IVSSV 

M^   Vesoni.  mARGELL 

D.  V.  I.  D 

M,  Lucreti.  Epidi.  Flacci.  Praef, 

Caesaris 

D4  Tjucreti.    Valentis.  L.   Albuci.    Celsi 

Tlvir.   V.  A.  S.  P.  P. 

V.C.  787.  Faullo.  L.  ritellio.  Cos     A.V.  34. 

Lapis  alter  parte  superiori  decartatus  ta- 
lis  est : 

4. 

Gratus.  Arr.    L 
Messius.    Arrius 

Inventus 
Memor.,  Istacid 

Min.  Forl.  Aw^.  Merc.  Maiae 

D.  D.  iussu 

M.    Vesoni.  Marcelli 

D.  V.  I.  D 

M.  LVCREi/.  Epid.  Flacci,    Prae/ 

cAESARIS 

L.ALBVCI^CELSI  D.  LVCRETI.  VALEINTIS 

IIVIR.  V.  A.  S.  P.  P 
V.  C.  787.  PAYLLO.  L.  VITELLIO.  COS  A.V.  34. 

Ex  parietiyils  Pompelorum  titulis  cluo 
prodeunt  Lucrelii  Valentes  sub  uno  Decimi 
praenomine  ,  quorum  Pater  alter,  alter  filius. 
De  Patre  sic  : 

SATRIO.  LVCRETIO.  VALENTf.  MVNIEICO 
IV.  SIBI.LIBERIS.  FELICITER.  PRO.  VALENTE.  EX.  ROG 

in  quo  notani  numeralem  IV  ad  to'  munifico 
refero  ,  ad  inslnuandum  ,  munera  ab  eo  pro 
quarta  vice  Pompeis  edita  fuisse.  De  filio  hu" 
ius  haec  : 

VALENTIS.  FLAMINFS.  NErONIS.    AVG.  F.  PERPETVI 
D.  LVCRETI.  VALENTIS.  FILI 

P.  COLONIA 
V.   K.   APRIL.   VEJ^ATIO  ET  VELA  ERVNT 

Nero  antem  hic  intelligitur  Tiberius,  Aii- 
gustl  ex  adoptione  filius.  Decjmum  vero  Lu- 
crctium  tituli  utriusque  de  Minlstris  Fortu- 
iiae  Augustae  ,  non  filium  ,  sed  patrem  fuisse, 
arbitror. 

§.  II. 

De  Minislris  eisdem  ah   V.   C.   797«   '<^    ^m- 
mun  usque  81 4» 

De  Ministris  Fortunae  Augustae  iustitium 
iterum  integri  decennii.  Nihil  enim  ,  quod 
eos  attingat  ,  medium  se  dat  memoratum  in- 
ter  annum  787.  de  quo  supra  ,  et  797.  de 
quo  nunc  dicendum.  lA  autem  inde  contigis- 
S€  opinor  .  quod  morLuo  Tiberio  ,  Angusti 
cultus  paulJatim  deferbuit.  Marmor  interim  an- 
ni  Imius  nota  consignatum  tale  quaquaver- 
sum  cst  .     ut  iustitii  damna     non    sine     u^ura 

rcnonclere  vicleatiir.  AJsmglt  in  longum  per 
uncias  sexdecim  ,  cmn  latitie  aequetur  unciis 
viginti  tribus  ,  estque  huiusmodi. 


I. 


V.C.  797.  TAVRO.  STATILIO         A.  V.44. 

.  .  TI.  PLATiLIO.  AELIAINO.  COS 

L.  STATIVS.  FAVSTVS.  PRO 

SIGNO.  QVOD.  E.  LEGE.    FORTVNAE 

AVGVSTAE.  MINISTRORVM.    PONERE 

DEBEBAT.  REFERENTE.    Q.    POMPEIO. 

AMETHYSIO 

QVAESTORE.  BA.SIS.DVAS.  MARMORIAS. 

DECREVERVNT 

PRO.  SIGNO.   PONIRET 

Basis  pro.  bases  ,  aut  haseis  ,  more  ar- 
chaico  ,  ut  mariiiorias  ,  et  poniret  pro  mar^ 
moreus  ,  et  poneret.  L.  ergo  Statius  Faustus 
SIGNVM  voverat  ,  quod  e  lcge  Ministrorwn 
Foriunae  jlugiisLae  ad  aedem  Fortunae  ip- 
sius  ponere  debehat.  Votum  interea  lioc,  re- 
lerente  Q.  Pompeio  Amethysio  ,  Qiiaestore  , 
utique  Pompeic'iiO  ,   commuUdum     vides  .     ut 


Theologorum  formulis  utamur,  in  Bases  diias 
marmoreas  e  lege  Minlstroriun  Fortunae  Ail- 
gustae.  Non  itaque  vilis  adeo  ,  spernenda- 
qiic  ,  quo.i  nonnullis  animo  insederat  ,  mini- 
sti^orum  conditio  in  universum  ,  quos  pro 
ministerio  y  et  Jerendi  leges  ,  et  vota  com- 
mut andi  ^olestate  pollentes  videmus  ,  ut  quae- 
stio  omnis  abhinc  hac  in  re  vel  contuma- 
cissimis  plusquam  profligata  videri  debeat. 
Nunc  de  Tiberii  Platilii  Aeliani  consulatu 
paullo  operosius  inquirendum.  Qua  in  quae- 
stione  enodanda  de  Tauro  Statilio  ,  qui  m 
marmore  Platilio  praefulget  ,  ante  videndum, 
quandoquidem  multi  eiusderrt  nominis  Con,- 
sulcs  occurrunt  in  Fastis. 

OLviat  ante  caeteros  T.  Statilius  Taurus 
e  Suftectorum  catalogo  anni  717.  Pone  se- 
quitur  T.  Statilius  Taurus,  Augusto  ipsi  CoU 
lega  datus  ad  an  728.  Ad  annum  deindfe 
7641  prosUit  in  niedium  Consul  ordinarius 
T.  Statilius  Taurus  ,  qui  idem  fortasse  ,  ac 
Statilius  Taurus  Sisenna  ,  Consul  item  ,  ite- 
rum(|ue  anni  76^.  Sed  et  occurrit  T.  aUus 
Statilius  Taurus.  Consul  ordinarius  anni  797» 
aLusquc  deraum  anni  proxime  insecuti  798  ; 


cui  Connni  addituni  cognomen.  Nec  ad  no- 
men.  qnod  pertinet  Gonsulis  prioris  monu- 
menti  Pompeiani,  aliud  praeterea  adnotandum 
se  dat  e  Fastis  Consularibus. 

Verum  enimvero  cum  Ministros  Fortu- 
nae  Augustae  non  ante  annam  V.  C.  ySS. 
institui  Pompeis  contigerit,  ut  loco  suo  osten- 
dimus  ,  in  aperto  est  ,  Statiiios  omnes  ,  qui 
aetati  huic  anteiverint  ,  arcendos  esse  a  lapi- 
de  nostro  pompeiano  ,  in  quo  Ministrorum 
Fortunae  Augustae  tam  splendida  recurrit  re- 
cordatio.  Res  igitur  ad  Statilios  redit  tem- 
porum  inseciitoruni  Consules  ,  annorum  puta 
V.  C.  764.  769.  79-7.  et  798.  Id  vero  con- 
stare  nullo  pacto  potest  ,  nisi  ante  de  Ti. 
Platilii  Aeliani  consulatu  constiterit. 

Platilii  nomen  hactenus  inauditum.  Putat 
idcirco  Burghesius  noster  ,  Platiliwn  in  Plaii- 
tium  fore  recudendum,  cui  cum  Aeliani  ^og- 
nomine  ex  adoptione  Tiberii  quoque  adhaesit 
praenomen.  Et  quod  Plaulius  hic  Aelianus  , 
Claudii  Legatus  ,  eumdem  Romae  triumpha- 
turum  secutus  sit ,  facile  ex  eo  merito  ,  ut 
Burghesius    idem    recte    coniicit  ,    consulatus 

illi  oLtigit.  Quae  de  Piautio  lial)et  Tacitus(a), 
iuvat  hic  ohiter  acUexere  :  Et  Poniponia  Grae- 
cina  insignis  femina  ,   Plaulio  ,  qni   ovans  sa 
de     Briiannia    relulit  ,    nupia  ,     ac  supersii- 
tionis  exlernae  rea  ,  mariti  iudicio  permissa. 
Isque  prisco  institato  ,  propinquis    coram  ,  de 
capite.  famaque  coniugis  cognovit.  et  insontem 
rticnCiavit.   Fidem    inlerea   Burghesianae    conie- 
ctarae  astruit  certissimam  Marmor  Gruterjanum, 
quo  de  primo  hoc  Plautii  consulatu  suh  Claudio 
docemur  apertissime  ,  itemque  de  altero  cum 
Praefectura  Urhis  suh  Vespasiano  Iinperatorc. 
Quam  Gruteri  inscriptionem  (h)  plane  oppor- 
tunissimam  ,  piaculum  esset    heic    praeterire  : 

Tl.    PLAVTIO.    M.    F.    A.    nC^ 

SILVANO.    AELIAKO 

POJNTIF.    SODAL.    AVG 

lil.^VlR.    A.    A.    A.    F.    F.    Q.      Tl.    CAESARlS 

LEGAT.    LEG.    V.    IN.    GERMAiNlA 

PR.    VRB.    LEGAT.    ET.    COMlTl.    CLAV01 

C.  ESARIS.    )N.    BRITANNJA.    COKSN  Ll 

(a)  Annal.    Lih.    XIII. 
(h)  Fag.   454. 


PROCOS.  ASIAE.  LEGAT.  PROPrxAET.   MOESIAE 

IN.  QVa.   PLVRA.  QVAM.   CENTVM.  MILL. 

EX.  NVMERO.  TPiANSDANVVIANOR 

AD.  PRAESTANDA.  TRIBVTA.   CVM.   CONIVG 

AC.  LIBERIS.  ET.   PRINCIPIB.  AVT.  REGIBVS.  SVIS 

TRANSDVXIT.  MOTVM.  ORIENTEM.   SARMATAR 

COMPRESSIT.  QVAMVIS.   PARTE.   MAGNA.   EXERCITVS 

AD.  EXPEDITIONEM.  IN.  ARMENIAM.  MISISSET 

IGNOTOS.  ANTE.  AVT.  INFENSOS.   P.  R.  REGES.  SIGNA 

ROMANA.  ADORATVROS.  IN.  RIPAM.  QVAM.  TVEBATVR 

PERDVXIT.  REGIBVS.  BASTARNARVM.  ET 

RHOXOLANORVM.   FlfJOS.   DACORVM.  FRATRVM 

CAPTOS     AVT.  IIOSTIBVS.  EP.EPTOS.  REMISIT.  AB 

ALIQVIS.   EORVM.  OPSIDES.  ACCEPIT.PER.  QVEM.  PACE>, 

PROVINCIAE.   ET.   CONFIRMAVIT.  ET.   I'ROTVLIT 

SCYTHARVM.   QVOQV^:.   REGE.  ACHERONENSI 

QVAE.   EST    VLTRA.  BORVSTK.rNEN.  OPSIDIONE.  SVMMO' 

PRIMVS.   EX.  EA.  PROVIIVCIA.   IMAGNO.  TIUTICI.  MODO 

ANNONAM.   P.  R.  ADLEVAVIT.  HVNC.   LEGATVM 
IN.  HISPANIAM.  AD.   l'RAEi  ECTVR.   VRBIS.  REMISSVM 
SENATVS.  IN    PP.AEFECTVR.   TRIVMPHALIBVS 
ORNAMEWTIS.   HONORAVIT.  AVCTORE.  IMP 
CAES^\RE..AVGVSTO.   VESPASIANO.  VERBIS.  EX 
ORATIO^E.   EIVS.  Q.  I.  S.   S 
MOESIAE.  ITA     PRAEFVIT.   VT    NON.  BEBVERIT.  IN 
ME.  DIFFFRRI.  HONOR.   TRIV.MgHALIVM.  EIVS 
ORINAMENTORVM    NISI.  QVOD.   LATIOR.  EI 
CONTIGIT.   MORA.   TITVLVS.  PRAEFECTO.  VRBLS 
HVNC.  IN.  EADEM    PRAEFECTVRA'   VRHIS.  IMP.  CAESAH 
AVG.  VESPASIANVS.  ITERVM.  CO.-.  I  ECIT 

Elogiuni  s.aneniagnificium,  in  quo  practnr 
apicum  signa    syllabis     fere    longis    adposita  , 
notanda  obiter  cst  vox  diffirri  pro  transferri^  veli 
dcferri^  et  tu'  jcp^^octjtov  (diqiiis  pro  aliqiieis ,  seui 
aliquibus.  Nunc  ad   rem  quod  attinet,   Plautiiis 
Aelianus  ,   qui  et    Silvanus  .   pro     vice     prima 
Consul  processit  snb  Gjaudio  Imperatore,  cuii 
Legatus  ,   Comesque  in    Britannia    fuerat.   Al- 
tero   vero     Consulalu     eum    decoravit    ob   resi 
egregie     gestas    Vespasianns    Imperator  ,     quo 
tempore  Plautius  ipse  Praefectum  Urbis  agebat. 
Atque  haec  praeclare     quidem    omnia  ,   et  ad 
fidem    historicam    apprime    consentanea  ,    de 
Tiberio    Plautio     Aeliano.    Sed     enimvero    in 
Pompeiano  titulo  Platilius  cietur ,  non   Plau- 
tius  ,  nec  de  fide  marmoris  dubitandum  ,  quod  ' 
iterato  exscribendum  curavimus.  Platilium  au- 
tem  pro   Plautio  ,  scalptoris    incogitantia  po- 
situm,   in  titulo  publico  vix  credibile  videtur. 
Nam  si  quid  in   his    peccatum    a  quadratariis 
aliquando  ,     ecquera    latere    unquam    potest  , 
quae  fuerit  in  corrigendo  sedulitas  ?   Marinius, 
qui  Iiaec  mimitissime    prosequitur  ,  qui  prac- 
stantium  virorum  in  talibus  tractandis  mos  est, 
«iocebit  ,   si  quid  in  scalpendo   excidisset  ,  no- 

tatum  superne  interdum  ,   iuterdum     inferne  , 
haud  raro  ad  marglnem  ,   in  fine  saepiuscule, 
quandoque  et  in  nii3dio  ipso  titulo  ,   versuum 
ordine  interturbato  ,   quorum  nii  tale  in  tabula 
pompeiana    cernere    est.   Platiliwn    ergo  reti- 
nendum  censemus  ,,  nec  de  iiomine  novo  ,  aut 
re  nova  nomini  subiecta  ,  verendum.  Dc  Plautio 
quippe  ,  praecipue  si  de  Aelio  Plautius  factus 
per  adoplionem  ,   facile  in    vulgus    Plaulilius 
primum  ,  deinde     Platilius  ,    contrahendi    li- 
bertate   ampliata  ,   prodiit.   Nam    prodigii  fere 
loco    esset  ,   Platilium    hunc    nostrum    alium 
extitisse  a  Plautio  ,   in  quorum  utrumque    Ti- 
herii    praenomen    ciim    Aeliani    cognomine  , 
amice  per  fraudem  conspirarit. 

Haec  si  ita  sint  ,  ut  esse  videntur  ,  de 
Aeliani  consulatus  aetate  pro  marmore  Pom- 
peiano  pronum  erit  decernere.  In  hoc  siqui- 
dem  Consul  ,  non  iterum  Consul  dicitur.  Ergo 
de  primo,  non  altero  eius  consulatu  ,  res  est. 
Praefulget  autem  ei  coliega  Statilius  Taurus  , 
qui  Consul  proccssit  ad  an.  V.  C.  797.  Ad 
hunc  igitur  annum  Statilii  consulatus  est  re- 
ferendus  ;  nam  si  de  Statilio  Tauro  Consule 
anni  insequentis  718,   agerctur  .   huic   Corvini 

cognoincn  additum  .  oportiicrat  ,  qiiod  m  In- 
pide  pompniano  planc  omissnm.  Quod  igitur 
Almeioveenius  Ti.  hunc  Plautium  Aelianum  iii- 
tcr  SiiJJecios  admimerat  ex  Kal.  Martiis  anni 
800;  parura  helle  processisse  videtur;  et  Acliani 
prior  consulatus  retro  trahendus  videtur  ad 
an.  supra  mcmoratum  797'.  Recte  ex  advcrso 
referas  ad  aii.   798  ;   quod  sequitur  : 


2. 


MARTIALIS.  G.  OLLl.  PRIMI 

M^  SALARIVS  CROCVS 

PRIMIGE^NIVS.  C.  OLLI.   PRIMI 

MIN.  FORTVNAE.  AVG 

IVSSV 

Q.  POSTVMI.  MODESTI.  G.  VIBI.  SEGVNDI 

D.  V.  I.  D. 
C.  MEMML  IVNIANI.Q.  BRVTTI.  BALBL 

ALDII 
m.    clVVlO.  P.   CLODIO.    COS 
V.  G.   798.  A.   V.   45. 

Mnistri  nuniero  tres.  Locus  primus  Mar- 
Uidi,   Servo   C.    Olii  Pri/ni^  tertius  Priniigcnio 

assignatus  eiusclem  C.  OlU  Primi  ,  quos  inter 
nieclius  stat  homo  trinomius  ,  Man.  Salarius 
Crocus»  Non  tantum  igitur  a  ministeriis  njn 
arcendi  liberi  homines  ,  secl  nihil  insuper  servis 
a  servitute  praeiuclieium  ,  quo  minus  etiam 
aclversus  liberos  locum  suum  pro  cliufuitaLe 
tuerentur  ,  si  hi  ,  li])ertate  excepta  ,  nihil  prae 
se  maius  in  ministerio  tuiissent.  Nec  observare 
h  ffapciJw  pigeat  .,  de  Genle  Ollia  extiti.^se 
Poppaeam  Neronis.  Q.  Postumius  Modestus  D. 
V.  1.  D.  idem  tbrtasse,  ac  Quinquennalis  iste 
parictiims  Pompeianus  : 

POSTVMVM 
MODESTVM.    QVIl^Q.    O.    V.    P. 

De  Gluvii  Consulatu  longe  gravior  ,  pe- 
riculique  plena  disquisitio.  De  Antonio  ,  cum 
adhuc  in  Armenia  esset ,  haec  habet  Dio  Cas- 
sius  (a)  :  consulatum  simul  ei  dedit  Cluvio  , 
i]ucm  secum  habebat  ,  et  ademit.  Quo  fortasse 


(a)  Lih.  XLIX.  Cap.  4. 

Dioiiis  testinionio  inJucti  Lydiatus  ,   et  Patina, 

quos  allegat  Almeloveenius  ,  C.  Gluvium  cum 

C.   Furnio  inter  Consules    suffectos  ennmerat 

ex  Kal.     Kovembris    anni    725.    Sed     Cluvio 

consulatus  ab  Antonio  fuerat  reservatus  ad  an. 

721.   quod    praestare  deinde  non  potuit ,   non 

ad  annum  725.  Ad  Iiaec  :  tametsi  Cluvio  con- 

sulatus  obtigisset    an.     72^  ;   sed    seiungendus 

tamen  ab  eo  foret  Furnius  ,   de  quo  niliii  Dio 

loco  paullo  ante  memorato.  Verius   cum  Col- 

lega  mei  amantissimo  Burgliesio  statuendum  , 

C.  hunc  Gluvium,  etsi  Consulem    olim  desi- 

gnatum  ,   consulatum  tamen  numquam  revera 

degustasse  ,   cum  de  eo  sic  Diocassius  alio  lo- 

co  (a)  :   Aagiistus  Censor  cwii  Collega  Jgrip- 

pa  .    ,   .  in  nwnerum     Consulariuni    duos  ex 

Patribus  retulit  ,   C.     Cluvium  ,  et    C.  Fur- 

nium  ,  quod  Consules  designati    ewn    Magi- 

stratwn  ab  aliis  praeventi  gerere  non   potuis- 

sent.  Fac   enim  ,   Gluvium  reipsa  ante  id  tem- 

poris  Consulem    procesisse :    iam    igitur    iure 

Consularis  erat.   Quid    igilur    opus  Augusto  ^ 


(a)  Lib.   XLL    cap.    \'i. 

ut  ad  annum  7 25.  illiim  inter  Consulares  r^- 
censeret  ?  Sic  fere  ,  et  quidem  Apolline 
dextro  ,  Burghesius  noster. 

Caeterum  ad  nos  quod    attinet  ,    fuerit  , 

necne  ,  revera  Consul  Cluvius  iste.  nihil  om- 

uino  ,  si  nomen  excipia^,  illi  comnmne   cum 

CUivio    marmoris  Pompeiani.    In  hoc  siqui- 

dem  res  est  cum    Ministris  Fortunae  Jliigu- 

stae^  quos  institutos  primitus  fuisse  ad  annuni 

Y.   C.   756.   iam  supra    luculenter    ostensum 

est.   Rectius  igitur  Cluvium    hunc     Consulem 

tituli    Pompeiani  non   Caiwn  illum  acceperis, 

de  quo  liactenus  ,  sed  Marcwn  potius  cogno- 

mento     Rufwn  ,  qui  ad  annum  V.   C.   798., 

aeraeque    Christianae  4^-     Vinicio     Quartino 

II.    Kal.   lulii  siiffeclus  est.  Qdfae  si  ita   sint, 

delendus  ex  Ahnelovecnli      Fastis     Pompeius 

Silvanus  male  M.   Cluvio    adsutus  ,    in    eius- 

que    locum    coUocandus     P.     Clodius.   Et  de 

P.   quodam    Clodio  haec  Tacitus    (a)  sub  il- 

lorum  persona  ,  qui   pro   Oratorum    stipendio 

tempestate  Tiberiana     contra  Legem    Cinciam 


(a)  Lih.   IX.  Cap.    7. 

depiignaLant  :  prompla  sibi  exempla  ,  cfuan^ 
tis  mercedibus  P,  Clodius  ,  aut  C.  Curius 
concionari  soliti.  sint.  Anne  liic  Consul  titnli 
Pompeiani?  temporum  equidem  rationcs  con- 
iecturae  Imic  niinime  incommodant.  Et  P. 
hunc  Glodium  Publii  illius  filium  facile  crc- 
diderims  ,  pro  quo  ab  exilio  revocando  cxlat 
epistola  M.  Antonii  plane  'ffoXniyiorspx  ad  Gi- 
ceronem  ,  cui  P.  Clodius  se  infensissimum 
praebuerat  (a). 

De  Q.  Postumio  Modesto  D.  V.  I.  D* 
dubitandi  locus  est  ,  an  ille  sit  .  qui  Postu- 
mus  Modestus  Quinquennalis  dicitur  in  p  a- 
rietina  Pompeiana  pictura  ,  quae  sic  habe  t  : 

POSTVMVM 
MODESTVM.    QVINQ.    ON  F 


(a)  J,ib.   XIV.   Epist.    i4. 

3. 

L.  NVMISIVS.  PRIMVS 

L.  NVMISIVS.  OPTATVS 

L.  MELISSAEVS.    PLOGAMVS 

MINISTR.  FORTVN.  AVG 

EX.  D.  D.  IVSSV 

L.   IVLI.  PONTICI  P.    GAVI.  PASTORIS 

D.  V.  I.  D 

Q.  POPPAEI.  C.  VIBI.  AEDIL 

V.C.  814.  Q-FVTIO.Q.  CALVISIO.  COS.  A.    V.  61. 

Hic  finis  titulorum  ,  qui  Ministros  Pom- 
peis  attinebant  tum  Augusti  ,  tum  Fortunae 
Augustae  ,  ex  quorum  vel  unis  fragmentis 
superstitibus  lectori  patet  ,  quanta  olim  ,  et 
quam  ampla  generis  utriusque  seges  extiterit, 
cuius  partem  aliquam  latere  adlmc  rudera 
inter  merito  speret ,  maximam  fVustra  desi- 
deret  ;  mirarique  proinde  desinat  ingentem 
ofFendere  hiatum  ,  in  quem  saepe  numero 
impingere  invitos  contigit.  Pauca  nunc,  ea- 
que  non  parvi  momenti  ,  pro  titulo  hoc  om- 
nium  postremo  exornando. 

Notandi  apices   vocibus    quibusdam    ad- 

picti.  P.  Calvisium  Rusonem  .,  Consulem  Suf- 
fectum  habent  Fasti  ad  an.  8i4«  ^^ '  G.  Ae- 
rae  nostrae  6 1 :  de  CoUega  silent,  quem  nunc 
primum  discere  datur  Q.  Futium. 

C.  Vibius  Aedilis  alius  censendus  a  D. 
V.  I.  D.  marmoris  proxime  antecedentis  C. 
Vibio  Secundo  ,  cui  haud  credibile  ,  Aedili- 
tatem  attributam  post  Duumviratum.  Aediles 
praeterea  hi  destituuntur  consuetis  siglis  D. 
V.  V.  A.  S.  P.  P  ;  quod  nimirum  de  re 
agebatur  ,  sacra  illa  quidem  ,  sed  non  ^'oti- 
va  ,  pro  qua  una  erant  instituti  D.  V.  V. 
A.  S.  P.  P 

Nec  praetereundum  denique  fragmentum 
aliud  Ministrontm  Fortunae  AicgustaQ» 

4. 


Min,  FoRTVNae.  Augustae 
lli.  PR 
M.  Ey^IDl.  M 

Quod    conferas  ,  licet  ,    cum    his  ,    quae 
supra    de     M.    Epidio  Flacco  saepius    dicta. 

IN  MVTILVM  STABIARVM 


Marmor 

SCHOLION  I. 

Et  hactenus  quidem  Pompeiorum  nos 
Sacra  tenuere  ,  quibus  in  curandis  doctrinam 
plerique  nostram  ,  fortunamque  desiderabunt, 
operam  ,  industriamque  nemo.  Cum  ecce  vi- 
ae  fessis  marmor  aliud  ad  metam  veluti  iti- 
neris  de  sacrorum  item  genere  tractandum 
occurrit  ,  non  Pompeiorum  iUud  quidem  , 
sed  Sta))iarum  ,  cognatae  olini  Pompeiorura 
civitatis.  Quod  a  V.  C.  Carolo  Rosinio  iam 
diu  restitutum  ,  ulteriori  adJhuc  videtur  tra- 
ctatione  egere ,  utinam  minirs  improspera  ! 
Praestat  ,  illud  in  primis  ,  oSff  Keiraf ,  lecto- 
ris  oculis  subiicere. 

D.  D 

.  .   .  AESIVS.    DAPHNVS 

....   TAL.  NVCERIAE.  ET  -   mivlc^.^,.  \\ 

....  AEDEM.  GENIS.  STABIAR 

.  .  .  .  S.  MARMORI.  .  EXATA 

.  .   .  .  DE.  RESTITVIT 

Restituendum  provide  curavif  vir  lauda- 
tissimus  sic  (a)  : 

Decr.   Decur. 

M.    CcLesiits.   Daphnus 

Duo.  Bidental.  Nuceriae.  et 

J^etustwn.  aedeui.    Ge/iiis.    Siabiaruin 

Labantibus.  iiuLruioribus.   vexatain 

Provide,  rcstituit 

In  vetustain  illam  aedeni  lin.  4-  igno-- 
scendum  homini  novo  ,  si  nullis  adduci  de- 
linimentis  queat  ,  ut  vel  ad  modicuni  tem- 
poris  declinet^  Kuinam  quippe  fundamentis 
omnibiis  penitos  destituta  qaa  qua  vorsum 
minitatur.  De  vocum  restitutione  ad  ]in.  5, 
et  6.  nil  moror.  Quamquam  enim  dilapsis^ 
prae  labantibus  ,  ad  rei  lapidarJae  t^)t  oi.y.pi- 
/Sstav  quadrare  magis  videatur  ;  et  quod  de 
Aede  Geniorum  restituenda  decreto  Decurio- 
num  agatur  ,  splendidc  ,  quam  provide  ,  ar- 
rideat    magis  :  ad    rem    tamen    ipsam   quod 


(a)  Diss.  ls?g.    P.  1.  Cap.  XII.  p.  89. 

attinet  ,  homni  utrumvis  optes  pro  arLitrio  , 
perinde  erit.  Verum  quod  lineae  3  per  Duo, 
Bldcntal ,  facta  medicina  sit  ,  vereor ,  ne  A- 
polline  parum  dextro  facta  videatur. 

Invcniant  ,  sic  vir  sammirs  ,  erud.tl  vo- 
ccm  allcim  in  TAL  desinentem  ,  quae  va- 
ciium  illud  implere  queat  ,  et  aedificiorum, 
ichnographiae  respondeat.  Prudenter  addita 
verba  haec  posteriora  ,  qaae  rem  traherent 
ad  aedificiormn  genus.  Ecquem  enini  lateat 
onpyixiKOV  TO  Kapital ,  et  alia  pluscula  desi- 
nentia  in  TAL  de  penitiore  antiquitate  pe- 
tenda  ?  Sed  propositum  viro  erat  ,  Mazochio 
viam  praemonstrante  ,  ostendere  ,  tw  biden- 
iali  ,  praeter  vulgatam  acceptiojiem  ,  aliani 
subesse  notionem  ,  quae  ad  aedificii  genus 
quoddam  referatur  ,  ipsumque  vocabulum 
Bidenial  de  Marmore  Stabiano  posse  extun- 
di.  At  nil  opus  Marmori  Stabiano  Biderfitali 
hocce  in  aedificii  cuiusvis  potestatem  acce- 
pto.  Ambage  namque  omni  semota  ,  TAL 
Stabiani  tituli  non  vocis  integrae  desinentia 
est  ,  sed  decurtatae  indicium  manifestarium. 
Si  enim  Bidental  fucrit  numeri  ,  ut  aiunt , 
singulilrJs.  ecquo  sequestre  conciliabuuLur  haec: 

Duo  Bidental  ?  essent  bidenlalia  duo  .  vox- 
que  adeo  BidentaL  dec\\vidLt?i  sine  dubio.  At 
si  To  TAL.  decurtatae  vocis  indicium  est  , 
eccur  ,  non  aut  Capitalis  ,  aut  Augustalis 
reddenda  ?  redde  Augustalis^  sic  enim  extor- 
quet  ,  non  suadet  tantum  ,  tituio  proposita 
res.  Marmori  itaque  omni  haec  facienda  me- 
dicina  videtiir  ,  de  qua  posthac  titulorum 
mutilatorum   curatores  chirurgici   iudicent  : 

Decr.  Decur. 

M.    Caesius.  Daphnus 

Jugustalis.     Nuceriae.    et 

Stabiar,  aede/n.  Geniis.  Stabiar 

Dilapsis.  marmorih.   uexatam 

Splendide.  restituit 

Nec  turhare  tirones  dehet  Augustalis  Nu- 
ceriae  ,  et  Stabiarum.  Oliverius  (a)  Jheie- 
nam  Balbillam  memorat  Pisauri  ,  et  Arimi- 
ni    Flaminicam.    Et    Gruterus  (b)    Cantiam  , 


(a)  M^rm.   Pisaur.   n.   XV VIII.     p.    12. 
(h)   Pag.    ^^'i.    n.    2. 

Satiiminam  ,  Ariminl  ,  et  For.  Sempronii 
Sacerdotem.  Quae  si  parum  fortasse  potentia 
ad  rem  conficiendam  videantuf,  afferentur  de 
Museo  Borbonico  tum  Antoniiis  Trofimus^  Pu- 
ieolorum^et  JYeapolis  Augustalis ,tum  Publicius 
Bathjllus  ,  Augustalis  Puteolis,  et  Venafro* 
Naevum  hunc  egregio  veluti  deprensum 
in  corpore  detergendum  curavimus  utcunque 
a  viro  erudito  ,  quod  factum  ,  observantiae  , 
non  fraudis  ergo  ,  aequi  bonique  faciat,  eni- 
xe  rogamus.  Ita  quippe  natura  hominibus  pro- 
visum  ,  ut  non  omnia  possimus  omnes  ;  et 
opere  in  magno  praeterea 

quandoque  bonui  dormitat  Homerusc 
SCHOLION   II. 

Delenda  ,    addendave    Commentariis    adhuc 
editis, 

In  nosmet  nunc  faba  recuditur  ,  quan- 
doquidem  veritati  uni  litare  ,  propositum  no- 
bis  est.  Haec  igitur  partim  addenda^  partim 
deienda  de  Commentariis  adhuc  editis* 

3 


y 

Pro  Comment,   V. 

Pag.  i35.  adde  ad  fineni  V.  ig.  —  Sed 
«um  prufe  sit  prohe  ,  veri  similius  est,  y^m- 
jio  dictum  pro  prubio  ,  quod  vertere  possis 
probo . 

Pag.  i45.  ad  vocem  Etanlo  haec  adde 
—  Sed  cum  ibi  de  multa  pecuniaria  sermo 
sit  .  non  improbabile  videtur  ,  vocem  hanc 
T9  septem  latinorum  re^pondere. 

Pag.  i47-  V.  2.  perge  sic  —  SedExdi- 
cum  nunc  accipe  eum  ,  qui  in  Graecorum 
Municipiis  vice  Tribuni  plebis  fungebatur  , 
in  quam  rem  insigms  Tullii  locus  Ep.  56, 
Lib.  XIIT  :  se  ciiraturum^  ut  Exdici  Milesii 
Romam  mitterentur  :  — 

Pag.  i6i.  V.  5.  —  Probabile  ,  vocem 
in  duo  esse  resolvendam.  TroK*,  et  -ffOTa^quae 
dorici  peculii   sunt. 

Pag.  i63.  V.  ult.  —  Prume  pro  primo 
rectius  interpreteris  ,  et  prumedicatud  solve 
in  prume  ,  et  dicatud. 

Pag.    i66.    V.    i8.  —  Intrutum    Plauto 

o 

cst  infaustum.    llnque  perum  dolom  mallom  in- 
trutwn  verte:  per  dolum  malwn,  quod  absit  : 


Pro  Commeni.    VIII. 

Pag.    i3.  .dtulum  sic  liabe  ex  auTO^tof  , 
V.  Cl'.  I^upuli  ,  Archiep.   Comsani  : 

L.  D.  D.  D 

T.    FL.    T.    F.    FAB       SILVANO.      PATR.    MVIV 

EBVR.    UVIR.    QQ.    QVAEST.    ARK.    CVR 

REl.    FRVMENT.    HVIC.    COLL.    DEND 

ROPHORR.    OB.     EXSIMIAM.    ERGA 

SE.    BENIVOLFIVTIAM.    ET.      OPEM.    PFR 

PETVAM.    STATVAM.    DlGJNISSIMO 

PATRONO.    POSVERVKT.    CVIVS.      STA 

TvAE.    HONORE.    COINTEJNTVS.    OBT 

VLIT.  COLL.  HS.  Vlll.  M.  JN.  VT.  QVODANJSIS 

NATALI.    EIVS.      DIE.    III.      IDVVM.    DECEMBR 

CON.     FREQVEiNTENT.    ET.    OB.      STATVAB 
DEDICATIONEM.    CONTVLIT,  HS.  XXX.  N.llv^fr 

QQ.    fiviR.    AEOILIC.     SliNG.    ET.    LIBE 

RIS.EOR.DEC.   SING.    HS.XX.  N.    VlRlS.    A^G"S 

TALIB.    H3.      XII.    N.    COLL.      DENDROPHORR 

FAB.    SL\G.    HS.      MlLLi:.    N.    KT.    EHVLvM 

PLEBEIS.    SING.    X!I.  N.     ET.    VlaCBRATlOABM 

Non  una  de  causa  tituli  restitutori  har 
bendae  gratiae.  I.  Namque  ex  eo  discimus  , 
ad  Eburiim  nostrum  ,  nunc  EboU  in  Luca- 
nia  ,  titulum  pertinere  ,  pluraque  adeo  eius- 
dem  nominis  Eburensia  extitisse  Municipia, 
quam  quae  nota  hactenus  erant.  2.  ad  vers. 
12.  recuso  in  CONTVLIT.  quod  male  ante 
CON.  DEC. ,  tenebrae  omnes  dispelluntur  , 
quibus  olim  offundebamur  ,  titulusque  sine 
offensione  ulla  decurrit.  3.  t^  CON.  FRE- 
QVENTENT  in  unam  confrequetandi  vocem 
esse  coagmentandum ,  ut  scite  observatum  a 
V.  CL.,  collegaque  meo  amicissimo,  Clemen- 
te  Cardinalio.  3.  a  T.  Flavio  Silvano,  prae- 
ter  HS.  VIIL  M.  N.  Collegio  Dendrophorum 
collata  in  statuae  dedicationem,  conlata  etiam 
fuisse  HS.  XXX.  N.  Duumviris  Quinquen- 
nalibus  ,  Duumviris  Aediiiciis  singulis  ,  et 
Liberis  eorum.  Quo  loco  notandum  ,  in  be- 
neficii  huius  partem  vocatos  Quinquennales 
tantum,  non  Quinquennulicios  ,  at  ex  adverso 
Atdilicios  omnes  ,  qui  nempe  Aedilitate  fun- 
cti  erant  ,  cum  liberis  eorum.  Decurionibus 
autem  singuJis  HS.  XX.  N.  ,  Sexviris  Au- 
gnstalibus    liS.    XIL  N.  .  Collegio    Dcndro- 

phororum    Fabriini    HS.  M.  N.     singulis  ;  et 

plebeis  demum  cum  epulo ,  et  visceratione 
singulis  XII.  N.  Integratis  idcirco  rationibus, 
summa  emergit  =  HS-    80000. 

Pleniores  ad  haec  Antistiti  gratiae  agen- 
dae  ,  quod  ad  Cippi  latus  legerit  : 

DEDICATA.    IV.    KAL.  APRIL 

M.    STLACCIO.    AL 

Bmo.    C.    .     .    STElAN 

Pag.  44-  siglas  N.  £).5^.0'^  sic  reddi 
volumus  :  Natione  Dehnata.    Vix.  ann.  l^o. 

Pag.  "y-y.  post  v.  20.  perge  sic  =  Patet 
lioc  cx  Tabula  Canusina  evidentissime.  In 
qua  cientur  primo  Gonsulum  nomina.  Post 
lios  Tlviri  Quinquennaies  M.  Antonius  Pri- 
scus  ,  et  L.  Annius  Secundus.  Demum  post 
longam  Patronorum  CC.  W.  sericm,  recen- 
sentur  Allecti  quatuor  inter  QiuncjueJinales  , 
quod  profecto  honoris  ,  non  muneris  nomen 
est  ,  cum  iam  ante  Quinquemiales  duo  essent 
meraorati. 

Pag.  80.  ad  finem  liaec  addito  =  Tri- 
bus  Sacussana    Juniorum  inteliigeudi   .6unt  , 

qui  annum  sextum  ultra  quadragesimum  non- 
dum  praetergressi  luerant  ,  quique  proindc 
militiae  onere  adhuc  altinebantur.  Nam  qui 
cursura  hunc  aetatis  suae  emensi  erant ,  lii 
Seniores  appellabantur  ,  Immunesqiie  ,  quod 
militandi  debito  essent  exsoluti  .  ut  statutum 
antea  a  Servio  Rege  fuerat  (a). 

Pro  Coinment.  IX. 

Pag.  26.  V.  8.  post  vocem  AKVI.  [ege 
—  Gens  Aciivia  tandem  nobis  in  Fabrettio  (b) 
occurit. 

Pag.  28.  Taedet  eorum  ,  quae  in  tit.  3. 
Oscum  adornandum  ,  explicandumque  sunt 
congesta.  Cum  enim  parieti  Pompeiano  titu- 
lus  sit  adpictus  ,  de  Opere  publico  niinime 
cogitandum  ,  ut  conieceramus.  Programma 
potius  esse  videtar  ,  quod  vulgo  dicimus  af~ 
Jisso  ,  munerum  celebrandorum »  quorum  ex- 
empla  non  pauca  videsis  in  Dissert.  Isag.  , 
et  apud     CG.  W.   Millinium,  atque  Avelli- 

(a)  Vid.  Gell.    Lib.   X.   Cap.   28. 

(b)  Pag.   598.   n.   7. 


'^^um.  Sic  igitur  illum  habe  eharacteribus 
communibus  ,  inversoque  verborum  ordine  , 
redditum  : 

V.    II.    M.    N.   IRWNV.   XX. 

M.    N.    IIEIEIMNI 
1111.    N.    DENDEIM 

Quae    reddiderim  sic:* 

Ven.  II.  M.  Nov.  Pugn.  XXI 

M.  No^.  Hae.  omnes 

IV.  Non.  dahuniur 

Iruuni  sive  a  graecorum  Tjfs  gptJos  ,  si- 
ve  a  latinorum  ira  ,  repetas  ,  perinde  est  , 
pugnamque  expone.  Inde  gens  Ironia  apud 
Gruterum  (a): 

MAGNA.  IRONIA 

SIBI.    ET 

MAGNIO.  F 

LIB.  SVO.  ET.  LIB 

LIBERTABVSQVE 

SVIS 

(a)  Pag.  873.   n,   i3. 


Quo  In  epigrammate  est  ,  quod  notes. 
Si  Libertus  Magnius  ,  Magnia  ,  non  Magna  * 
dicenda  Ironia.  Singulariam  F  reddeyeci^. 
Sed  haec  obiter  Heieimni  in  duo  partior,  ut 
sit  heiei  ,  et  umni,  Atqui  ex  heiei  ,  aspira- 
tione  sublata  ,  fit  eiei  ,  quod  latinis  est  ii  , 
Tel  aspiratione  retenta  ,  heiei^  idest  hi.  Quod 
vero  litera  0  carebant  osci  ,  W7ini  pro  omni 
dictum  ,  sublatoque  V.  per  aphaeresin,  ut  in 
voce  composita  ,  factum  MNI ,  et  ex  ambo- 
bus  heieimni,  Unum  hactenus  inobservatum 
nolo  pro  coronide.  Pompeiana  inter  epigram- 
mata  obviant  passim  latina  cum  oscis.  Quid 
hoc  ?  scio  ,  bilingues  fuisse  Pompeianos.  Sed 
neminem  latet ,  romanos  etiam  Pompeis  fuis- 
se  colonos  deductos,  aeresque  municipes  in- 
ter  ,  colonosque  quaestiones  agitatas.  Opera 
publica,  ludosque  videas  nunc  in  Colonorum, 
interdum  in  Municipum  gratiam  ,  celebrata. 
Quae  ergo  Municipum  erant  ,  osco  sermone 
videntur  processisse  ,  quae  Colonorum  ,  ro- 
mano.  ' 

De  agro  Frequentino  ,  qui  pars  olim  Ae- 
clanensis  ,  transmissum  ad  nos  funebre  epi- 
gramma  eiusmodi  ,    quod    utrum    marmoris  , 

an  exscriptoris   vilio  ,  aut  utroque  simul,  pes- 
sime  habitum  ,   haud  facile  dixeris. 

SEPPIVS.    SECVl.     .     . 

CR.     .    lA.     P.    F.    POLL\ 

SEPPIA     .    NEPOSILLA.     . 

QVOD.     DECVH.     FAORIi.     FILIA 

PARENTl.    VS.    .     .    RST.   PARENTIS 

SV.    El FILTA.    P 

Sic  reslituendum   vidclur  : 

sEPPivs.  sicf^ivDrs 

CRATIA.    P.    F,    POLLA 

SEPPIAE.    NEPOTILLAE 

QFOD.    DECrR.    FAFORE.    FILIA 

PJliENTlBrS.    SFPERSTES.    PARENTES 

bVPERSTlTES.    FILIAB,    P 

De  Cratia  nuUum  vadimonium  facio  , 
quae  potuit  esse  Crania  ,  Crinia  ,  Cronia  , 
et  aliud  quidpiam.  Epigramma  sane  sapidis- 
simum.  Seppio  adhuc  viventi  locus  sepultu- 
rae  videtur  concessus  Dcciirionum  fa\fore. 
Quo  beneficio  ille  supersLes  cum  uxore  sua 
utitur  pro  Filia  ,  quum  frustra  sibi  supersti- 
tcin  optaverat. 

C  O  N  G  L  V  S  I  0. 

Rogabit  iiuiic  quis  fortasse ;  noii  enim 
desunt  orbis  literati  Momi  ,  qui  malo  reip. 
nostrae  literariae  consilio  ,  famam  si])i  per 
contemptum  alienum  in  diariis  publicis  au- 
cupari  student  :  eccid  hono  haec  tanto  labo- 
re  ,  stndioque  conquisita  ?  Cai  paucis.  Nulli, 
si  de  pecuniae,  censusve  accessione  sermo  sit., 
Nec  enim  literarum  professionem  mercaturam 
aliquando  duximus.  At  veterum  monumenta 
generis  cuiuscunque  recte  interprctari  ,  op- 
portuneque  exponore  ,  magni  fecere  semper 
veri  nominis  sapientes.  Veros  autem  sapien- 
tes  intelligimus ,  non  qui  librorum  edocti 
titulos  in  ipsorum  indicibus  corradendis  toti 
sunt  ;  in  obviis  ,  doctorumque  vulgo  notis  , 
doctissimi  ,  vulgarique  eruditione  necantes  ; 
jn  paullo  abstrusioribus  ,  novitatem  praecipue 
aliquam  prae  se  ferentibus  ,  superciiiosi  ,  et 
veluti  a  Bonae  Deae  sacris  caventes  ,  spu- 
riis,  fictitiisque  proni  adiudicare  :  sed  qui  an- 
tiquorum  exemplaribus  insudarc  diu  noctu- 
que  adsueti  ,  verum  a  falso  ,  dubiuni  a  cer- 
to    secernere  ,  lucem  obscuris  inferre  ,  novum 

deniqiie  aliquid ,  atque  utile  ipsi  per  se  me- 
ditatione  assidua  exculpere  norunt.  Religio- 
nem  modo  exripias  ,  humanitatemque  ,  verae 
religionis  consectariam  ,  frigent  profecto  no- 
stra  fere  omnia  ,  si  cum  antiquis  conferan- 
'  tur.  Parte  ex  alia  ecquid  demum  rerum 
nostrarum  ,  sive  domesticae  eae  sint  ,  sive 
publicae  ,  profanae  ,  aut  sacrae  ,  ad  poste- 
ritatis  notitiam  venturum  putahimus  tV  rxis 
ToJv  ^Ojf^v  •)  H(x;  Twy  aixipaiV  JtacTaaTpo^atj  ?  An- 
tiquorum  contra  paene  universa  ac  singula  et 
gravitatis  plena  sunt ,  et  coram  omnihus  po- 
sita  prae  oculis  ,  aerum  ,  lapidum  ,  caetero- 
rumque  his  similium  heneficio  ,  quae  sine 
dubio  ad  perennitatis  laudem  ,  quantum  res 
humanae  patiuntur  ,  aliquanto  firmiora  sunt 
aestimanda,  quam  typi  nostri,  chartaeve  per- 
iturae.  Quandoquidem  et  cum  his  quoque 
fulcimentis 

mortalia  facta  -peribunt. 


/r.  - 


